Monsurat Sunmonu yar siyasan Nijeriya ce wanda ta yi aiki a matsayin Sanata daga Jihar Oyo. Ta wakilci gundumar sanata ta Oyo ta Tsakiya, bayan ta lashe zaben da aka gudanar a ranar 28 Maris 2015. Sanata Sunmonu ta kasance Shugaban Kwamitin Majalisar Dattawa kan Harkokin Kasashen Waje. Kafin ta zama Sanata ita ce shugabar majalisar dokokin jihar Oyo, Najeriya. Yayin da take majalisar ta kasance mamba mai wakiltar kananan hukumomin Oyo ta gabas da Oyo ta yamma. Ta zama shugaba mace ta farko a tarihin Jihar Oyo a ranar 10 ga Yuni 2011 An haifi Monsurat Sunmonu a ranar 9 ga Afrilu 1959, a Oyo, jihar Oyo ga Alhaji Akeeb Alagbe Sunmonu da Alhaja (Princess) Amudalat Jadesola Sunmonu (née Afonja) kuma dan asalin masarauta ne a masarautar Oyo. Monsurat ta yi karatun firamare a Makarantar kwana ta yara, Oshogbo- yanzu babban birnin jihar Osun, Najeriya. Monsurat ta halarci makarantar Ilora Baptist Grammar School, Ilora, jihar Oyo, don fara karatun sakandare kafin ta koma babbar makarantar sakandaren Olivet Baptist, ta jihar Oyo. Daga baya Monsurat ta halarci Kwalejin Fasaha ta Jihar Kwara don matakan ta na ‘A’.